त्यसैले जनआकांक्षामाथि तुसारापात हुन नदिन सरकार सचेत रहनुपर्छ । र, आफ्नो चुनावी घोषणापत्रमा गरिएका वाचाहरू पूरा गर्ने लामो यात्राका हरेक पाइलामा सरकार जनताप्रति उत्तरदायी हुनैपर्छ । जनताले सरकारबाट सुशासन खोजेका छन् । त्यसका लागि सरकारले विधिको शासन सुनिश्चित गर्नुपर्छ । सरकारका कामकारबाही पारदर्शी र जनउत्तरदायी त हुनुपर्छ नै, त्यसबारे जनताको जान्न पाउने हकको पनि सम्मान गरिनुपर्छ ।
